Eftir vandlega íhugun hef ég ákveðið að gefa ekki kost á mér til endurkjörs á næsta ársþingi og bið samstarfsfólk í KSÍ , aðildarfélög KSÍ og forystumenn íslenskra knattspyrnufélaga að virða ákvörðun mína og sameinast um að kjósa nýjan formann íslenskri knattspyrnu til heilla . Geir hefur verið formaður KSÍ síðan árið 2007 og undir hans formennsku hefur landsliðum Íslands í knattspyrnu aldrei gengið eins vel . Skemmst er að minnast árangurs karlalandsliðsins á Evrópumeistarmótinu í sumar og árangurs kvennalandsliðsins undanfarin ár . Áður en Geir varð formaður sinnti hann ýmsum störfum innan KSÍ og var framkvæmdastjóri frá 1997 til 2007 . Rekstur KSÍ hefur einnig verið gagnrýndur á því tímabili sem hann hefur verið við stjórnvölinn . Árið 2009 varð fjármálastjóri sambandsins uppvís að því að hafa notað greiðslukort KSÍ á næturklúbbum í landsliðsferð og eytt miklum fjárhæðum í áfengi og næturbrölt . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .